በኮረና ቫይረስ የሞቱ ሰዎች ቁጥር 35 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 3 ሰዎች ሕይወት ማለፉ ተገለጸ። አጠቃላይ በቫይረሱ ሕይወታቸው ያለፉ ሰዎች ቁጥር 35 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ 
ባለፉት 24 ሰዓታት የላቦራቶሪ ምርመራ ከተደረገላቸው 6ሺ 187 ሰዎች መካከል170 ሰዎች ቫይረሱ ተገኝቶባቸውል። ቫይረሱ የተገኘባቸው 93 ወንድ እና 77 ሴት ኢትዮጵያውያን መሆናቸውን ገልጸዋል።
ቫይረሱ የተገኘባቸው ሰዎች ከ2 – 115 አመት የእድሜ ክልል ውስጥ የሚገኙ መሆኑን አመልክተዋል ።
ቫይረሱ ከተገኘባቸው 81 ከአዲስ አበባ፣ 3 ከሀረሬ፣ 7 ኦሮሚያ፣ 13 አማራ፣ 57 ከሶማሌ ፣ 2 ከደቡብ፣ 7 ከትግራይ ክልል መሆኑንም ጠቁመዋል ።
ባለፉት 24 ሰዓት ውስጥ 22 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 401 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 2506 መሆኑን ጠቁመው፥ ከእነዚህም ውስጥ 2068 ሰዎች በለይቶ ህክምና ላይ መሆናቸውን፤ 33 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ 158ሺ521 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 35 ሰዎች ህይወት ሲያልፍ፥ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 4/2012
 በጋዜጣው ሪፖርተር